**Pascale Cossart** (s. 21. maaliskuuta 1948 Cambrai, Ranska) on ranskalainen bakteriologi ja professori.

Opiskelu ja uran alku
---------------------

Cossart aloitti opiskelunsa Lillen yliopistossa ja valmistui kemiasta vuonna 1971 maisteriksi Washingtonin Georgetownin yliopistosta. Tohtoriksi hän valmistui vuonna 1977 Denis Diderot -yliopistosta.

Cossart aloitti akateemisen uransa jo opiskeluaikana. Lillessä hän toimi 1969–1970 tutkimusapulaisena ja vuosina 1970–1971 tutkijana Georgetownin yliopistossa. Pasteur-instituutissa tutkijana Cossart aloitti vuonna 1972. Hän oli siellä vuoteen 1974 solubiokemian yksikössä.

Professorina ja tutkimusjohtana
-------------------------------

Cossart toimi vuosina 1974–1975 biokemian professorina Laosissa kuninkaallisessa lääketieteen oppilaitoksessa. Sieltä hän palasi Pasteur-instituuttiin. Solubiokemian yksikön hän vaihtoi vuonna 1978 kasvainvirusten yksikköön ja vuonna 1980 takaisin solubiokemian yksikköön. Samana vuonna Cossart nousi Pasteur-instituutin tutkimusjohtajaksi.

Cossartin tutkimus on suuntautunut vuodesta 1986 lähtien bakteeri-infektioiden taustalla oleviin tekijöihin. Hän on ollut erityisen kiinnostunut solujen sisäisten bakteerien molekyyli- ja solutason tekijöistä. Cossart on käyttänyt *Listeria monocytogenes* -bakteeria malliorganismina.

Cossartista tuli vuonna 1997 Pasteur-instituutin professori, ja vuonna 2006 hänet nostettiin Ranskan korkeimpaan professoriluokkaan. Hän myös johtaa instituutin bakteerien ja solujen välisen interaktion tutkimusyksikköä.

Merkitys ja tunnustukset
------------------------

Cossartin työ on ollut uraauurtavaa solujen mikrobiologian parissa. Koko tieteenala kehittyi 1980-luvun lopulla, kun tutkijat alkoivat yhdistää molekyyli- ja solubiologian lähtökohtia. Hänen ansiostaan tutkijat ovat pystyneet ymmärtämään paremmin, miten bakteerit tartuttavat isäntäsoluja ja miten ne selviävät soluissa.

Cossartin ansiosta *Listeria monocytogenes* -bakteerista on tullut yksi parhaiten tunnettuja mikrobeja ja infektiobiologian malliorganismi. Hän on löytänyt tutkimusryhmänsa kanssa muun muassa tavan, jolla *Listeria monocytogenes* pakenee solujen puolustusjärjestelmä. Bakteerista on löytynyt myös entsyymi, joka neutralisoi sappisuolat. Tämän ansiosta bakteeri pystyy elämään suolistossa.

Lähteet
-------

1. ↑  Modifications des statuts de l’Académie des sciences de l’Institut de France et premières élections pour la session 2002 (PDF)  15.10.2002. Académie des sciences. Viitattu 19.4.2020. (ranskaksi)
2. 1 2 3 4 5 6  Pascale Cossart (PDF) Académie des sciences. Viitattu 19.4.2020. (ranskaksi)
3. 1 2  Pascale Cossart Aptamers in Bordeaux. Viitattu 19.4.2020. (englanniksi)
4. 1 2 3 4  Pascale Cossart (PDF) Institut Pasteur. Viitattu 19.4.2020. (englanniksi)
5. 1 2  Pascale Cossart International Balzan Prize Foundation. Viitattu 19.4.2020. (englanniksi)
6. ↑  Pascale Cossart The Royal Society. Viitattu 19.4.2020. (englanniksi)

Aiheesta muualla
----------------

* Kuvia tai muita tiedostoja aiheesta **Pascale Cossart** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki
* Kroatia
* Alankomaat

 |
|  |
| Tieteilijät | 
* ORCID
* Scopus

 |
|  |
| Muut | 
* IdRef

 |

 |